DOI: 10.14457/tu.the.2016.1763
title: ปัจจัยที่มีผลต่อการเลือกใช้และทัศนคติของผู้ใช้บริการธนาคารบนอินเทอร์เน็ตในเขตกรุงเทพมหานคร

description: การวิจัยครั้งนี้ มีวัตถุประสงค์เพื่อศึกษาวิจัยเรื่อง ปัจจัยที่มีผลต่อการเลือกใช้และทัศนคติของผู้ใช้บริการธนาคารบนอินเทอร์เน็ตในเขตกรุงเทพมหานครในการศึกษาวิจัยครั้งนี้ ผู้วิจัยได้ศึกษาผู้ใช้บริการธนาคารบนอินเทอร์เน็ตในเขตกรุงเทพมหานครที่มีอายุ 18 – 65 ปี ใช้กลุ่มประชากรตัวอย่างจำนวน 409 คน ใช้แบบสอบถามในการเก็บข้อมูลผ่านช่องทางออนไลน์ โดยสถิติที่ใช้ในการวิเคราะห์ข้อมูล คือ ค่าเฉลี่ย (Mean) ค่าร้อยละ (Percentage) และส่วนเบี่ยงเบนมาตรฐานในส่วนสถิติที่ใช้ในการทดสอบสมมติฐาน คือ ค่า t-Test และ One way ANOVA และสัมประสิทธิ์สหสัมพันธ์แบบเพียร์สัน (Pearson’s Product Moment Correlation Coefficient)ผลการวิจัย พบว่า กลุ่มตัวอย่างส่วนใหญ่เป็นเพศหญิง ร้อยละ 63.1 และเป็นเพศชาย ร้อยละ 36.9 โดยช่วงอายุของกลุ่มตัวอย่างส่วนใหญ่นั้นอยู่ในช่วงอายุ 26 - 35 ปีร้อยละ 51.3 กลุ่มตัวอย่างประกอบอาชีพพนักงานเอกชนโดยส่วนใหญ่ ร้อยละ 52.6 กลุ่มตัวอย่างมีระดับการศึกษาส่วนใหญ่อยู่ระดับปริญญาตรี ร้อยละ 50.5 กลุ่มตัวอย่างมีรายได้โดยเฉลี่ยต่อเดือนมีรายได้ต่อเดือน 15,000 - 25,000 บาท ร้อยละ 33.5กลุ่มตัวอย่างส่วนใหญ่ใช้บริการธนาคารบนอินเทอร์เน็ตผ่านโทรศัพท์มือถือโดยส่วนใหญ่ใช้บริการธนาคารบนอินเทอร์เน็ตของธนาคารกสิกรไทยรองลงมา คือ ธนาคารกรุงไทยธนาคารกรุงเทพและธนาคารไทยพาณิชย์ บริการธนาคารบนอินเทอร์เน็ตที่กลุ่มตัวอย่างส่วนใหญ่ใช้บริการ คือ โอนเงิน คิดเป็นร้อยละ 30.5 รองลงมาคือ ตรวจสอบยอดเงินคงเหลือบัญชี คิดเป็นร้อยละ 26.6 ชำระค่าสินค่า คิดเป็นร้อยละ 19.5 ซึ่งกลุ่มตัวอย่างส่วนใหญ่ยังคงใช้บริการธนาคารบนอินเทอร์เน็ตอยู่คิด(2)เป็นร้อยละ 96.3 และ กลุ่มตัวอย่างที่ไม่ใช้แล้วคิดเป็นร้อยละ 3.7สำหรับความถี่ในการใช้บริการ พบว่า ส่วนใหญ่มีความถี่ในการใช้บริการธนาคารบนอินเทอร์เน็ตโดยเฉลี่ยเดือนละ 9 ครั้งกลุ่มตัวอย่างส่วนใหญ่มีแนวโน้มในการใช้บริการธนาคารบนอินเทอร์เน็ตต่อไป คิดเป็นร้อยละ 93.9และสำหรับการแนะนำให้บุคคลอื่นใช้นั้น พบว่า ส่วนใหญ่จะแนะนำให้บุคคลอื่นๆ ใช้บริการธนาคารบนอินเทอร์เน็ตคิดการเปิดรับข่าวสารเกี่ยวธนาคารบนอินเทอร์เน็ตของกลุ่มตัวอย่างในภาพรวมระดับปานกลาง โดยช่องทางที่กลุ่มตัวอย่างมีการเปิดรับบ่อยที่สุด คือ “สื่อผ่านทางเว็บไซต์ธนาคาร, เว็บไซต์ พันธมิตรธนาคาร/Search engine/Direct Email/สื่อสังคมออนไลน์ เช่น Facebook, Instagram, Line, YouTube รองลงมาคือ “สื่อบุคคล เช่น พนักงานธนาคาร เพื่อนร่วมงาน สมาชิกในครอบครัว” และ “สื่อในบริเวณพื้นที่ของธนาคาร”โดยสื่อเหล่านี้จะเป็นส่วนช่วยที่ทำให้เกิดผู้ใช้รายใหม่และช่วยรักษาฐานผู้ใช้งานปัจุบันให้ได้รับข้อมูลข่าวสารเกี่ยวกับธนาคารบนอินเทอร์เน็ตกลุ่มตัวอย่างให้ความสำคัญต่อปัจจัยในการเลือกใช้บริการธนาคารบนอินเทอร์เน็ต ในองค์ประกอบทุกด้าน กลุ่มตัวอย่างมีปัจจัยสำคัญในการเลือกใช้บริการธนาคารบนอินเทอร์เน็ตของผู้ใช้บริการธนาคารบนอินเทอร์เน็ต ในด้านผลิตภัณฑ์บริการธนาคารบนอินเทอร์เน็ตมากที่สุด คือ บริการธนาคารบนอินเทอร์เน็ตสามารถทำรายการได้รวดเร็วตรงตามความต้องการ มีระบบแจ้งเตือนเมื่อทำรายการสำเร็จหรือทำรายการผิดพลาดได้อย่างทันถ่วงที และระบบมีความปลอดภัยในการใช้บริการ กลุ่มตัวอย่างมีทัศนคติต่อบริการธนาคารบนอินเทอร์เน็ตในภาพรวมในระดับดี พบว่า กลุ่มตัวอย่างเห็นว่าประเด็น “ด้านความสอดคล้องต่อผู้ใช้บริการธนาคารบนอินเทอร์เน็ต” มีผลต่อทัศนคติที่ดีที่สุดต่อบริการธนาคารบนอินเทอร์เน็ตในแง่ของการใช้บริการธนาคารบนอินเทอร์เน็ตทำให้ท่านมีชีวิตง่ายขึ้นเพราะใช้ได้ทุกที่ทุกเวลา บริการธนาคารบนอินเทอร์เน็ตสามารถตอบสนองต่อวิถีชีวิตของกลุ่มตัวอย่างและในแง่การทำธุรกรรมทางธนาคารบนอินเทอร์เน็ตช่วยเพิ่มโอกาสในการทำธุรกิจการค้าของกลุ่มตัวอย่างและสะดวกในการซื้อสินค้ามากขึ้น